TUAN SPEAKER: Teruskan, teruskan.
Kemudiannya tentang frontliner atau Y.B. TUAN HALIMEY BIN ABU BAKAR : pun barisan hadapan saya juga mengambil kesempatan untuk mengucapkan terima kasih atas semangat yang ditunjukkan oleh barisan hadapan, kita juga barisan hadapan dan semua yang bertugas yang membantu untuk menangani COVID ini. Baik saya ambil kesempatan dalam masa yang singkat ini yang saya juga hendak menyatakan tentang zaman ini kita tahu atau pun sekarang ini kita tahu pandemik COVID ini belum berakhir dan ada yang kehilangan pekerjaan, yang tergantung pekerjaannya. Saya mengucapkan terima kasih kepada Yang Berhormat Paya Jaras yang katanya ada jelajah karnival kerjaya untuk seluruh rakyat Negeri Selangor cuma saya minta Yang Berhormat EXCO atau Yang Berhormat Paya Jaras kalau boleh kita buat setiap tempat tanpa mengikut maksudnya minggu ini di sini, bulan depan tidak, kalau boleh dalam masa yang sama biarlah semua tempat yang dijalankan secara serentak kerana kalau kita menunggu giliran ini yang masa agak lama dan sekarang ini rakyat makin menderita kerana pekerjaan tidak ada. Jadi saya cadangkan kalau boleh kita buat dalam satu masa yang sama, itu lebih baik dan saya nak bangkitkan juga tentang peniaga-peniaga. Zaman ini , ketika ini ramai yang kerja tidak ada yang berniaga, yang ini saya nak mohon sangat kepada pihak kerajaan tempatan. Ada yang memohon lesen bertahun lamanya masih belum diluluskan. Kita tahu untuk mendapatkan lesen ini, perniagaan ini bukanlah mudah, ada peraturan yang perlu diikutkan tetapi mereka ikut peraturan mohon jawapan belum dapat lagi. Yang ini saya minta kerjasama pihak kerajaan tempatan untuk cuba selesaikan masalah ini yang sudah bertahun tidak selesai juga.
Yang keduanya tentang pengecualian sewa premis majlis yang mana pihak Kerajaan Negeri telah menyatakan bahawa telah bagi pengecualian percuma selama dua bulan untuk premis-premis di bawah PBT ataupun kerajaan tempatan. Yang ini saya ucapkan terima kasih tetapi makluman ini kadang-kadang tidak tepat. Ada pegawai yang menyatakan bahawa sebulan, ada peniaga yang merungut pada saya tanya kenapa Kerajaan Negeri kata dua bulan tapi yang dia tahu sebulan. Yang ini saya minta supaya, ini saya tak salahkan pihak EXCO atau pun Kerajaan Negeri, yang ini perlu dilihat dengan lebih jelas lagi kepada peniaga-peniaga itu terutamanya. Baik
yang seterusnya, saya juga nak menyatakan bahawa tentang kepada pihak EXCO saya nak mohon sangat, ramai juga yang mohon yang bertanya bagaimana dengan KISS, bagaimana dengan Peduli Sihat? Saya tahu bahawa pihak EXCO sendiri telah meluluskan sebelum ini, ada yang kita dah dapat sedikit kuota kelulusan untuk KISS tetapi dalam masa yang sama ramai yang masih mengharapkan KISS dan saya pun ucap terima kasih kepada Yang Amat Berhormat Sungai Tua. Yang Amat Berhormat Sungai Tua tadi menyatakan bahawa akan ada penambahan untuk yang lain lagi tetapi bukannya pada tahun ini , cuma saya minta kalau boleh dengan kerjasama dengan belas ehsan saya minta dengan Kerajaan Negeri KISS dan Peduli Sihat tolonglah kita pertingkatkan lagi atau kita bantu mereka dalam keadaan ini untuk menambahkan lagi kuotanya. Yang ini cukup penting. Pergi klinik masih lagi tidak dapat keputusan, masih lagi tergantung, yang ini saya minta tolonglah, saya minta tolong-tolong sangat. Baik seterusnya, baik saya rasa itu sahaja yang saya nak sampaikan sebab saya menghormati Speaker dan saya ucapkan terima kasih kepada pihak semua, pihak Speaker terutamanya dan saya menyokong Usul yang dibawa oleh Yang Amat Berhormat Sungai Tua. Terima kasih.